Paradigme

Proceduren færdiggøres af entreprenøren, inkl. udfyldelse af < >.

Procedure: Styring af afvigelser

# Indhold

[Indhold 1](#_Toc164259440)

[1 Formål 1](#_Toc164259441)

[2 Målgruppe og gyldighedsområde 1](#_Toc164259442)

[2.1 Målgruppe 1](#_Toc164259443)

[2.2 Gyldighedsområde 1](#_Toc164259444)

[3 Roller, ansvar og opgaver 1](#_Toc164259445)

[3.1 Overordnet proces for håndtering af afvigelser 1](#_Toc164259446)

[3.2 Afhjælpningsformer 3](#_Toc164259447)

[4 Definitioner 4](#_Toc164259448)

[5 Dokumenter 4](#_Toc164259449)

[6 Dokumentstyring 4](#_Toc164259450)

# Formål

Formålet med denne procedure er at beskrive fremgangsmåden for styring og behandling af afvigelser (afvigende produkter):

* Afvigelser fra udbudsmaterialet under projekteringsfasen
* Afvigelser fra udbudsmateriale og godkendt projekt under anlægsfasen.

# Målgruppe og gyldighedsområde

## Målgruppe

Rådgivere, entreprenører, underleverandører og bygherre ifm. de nedenfor nævnte entrepriser.

## Gyldighedsområde

Alle Vejdirektoratets entrepriser indenfor anlæg og kapitalbevarende vedligehold, i både totalentreprise og hoved-/stor-/fagentreprise.

Proceduren vedrører ikke leverandørernes interne håndtering af afvigelser, som udbedres, således at krav i aftalen er opfyldt.

# Roller, ansvar og opgaver

## Overordnet proces for håndtering af afvigelser

| **Aktivitet** | **Beskrivelse** | **Resultat** | **Ansvar** |
| --- | --- | --- | --- |
| Generelt | Alle involverede har pligt til straks at informere leverandør og bygherre, såfremt der konstateres afvigelser. | Underretning til leverandør og bygherre | Alle |
| Når en afvigelse er konstateret, iværksættes følgende aktiviteter:   1. Begrænsning af konsekvenser af observerede afvigelser. 2. Registrering af afvigelse, herunder:   a) Analyse med henblik på vurdering af hvilken afhjælpning, der skal udføres.  b) Vurdering af, om der skal iværksættes korrigerende og/eller forebyggende handlinger  c) Udfyldelse og fremsendelse af afvigerapport   1. Bygherrens behandling af afvigelsen 2. Leverandørens afhjælpning | Behandling af afvigelser | - |
| Ad 1: Begrænsning af konsekvenser | Når en afvigelse er konstateret, iværksætter leverandøren straks nødvendige foranstaltninger til begrænsning af konsekvenser af afvigelsen.  Der kan f.eks. være tale om at standse det pågældende arbejde, indtil en løsning er fundet, eller fjernelse af en given type materialer fra arbejdspladsen. | Begrænsning af konsekvenser | <Leverandør> |
| Ad 2: Registrering og fremsendelse af afvigelse | Afvigelsen registreres i en afvigerapport i bygherrens system til kommunikation af afvigelser.  Afvigerapporten skal godkendes af leverandørens projektleder. Ved totalentrepriser skal afvigerapporten desuden godkendes af entreprenørens fagtilsyn. | Afvigerapport | <Leverandør> |
| Ad 2a):  Analyse | Der foretages en analyse med henblik på at vurdere, hvilken afhjælpning af afvigelsen, der skal foretages, dvs. om der for afvigende produkter og ydelser skal ske:   * Kassation * Genbearbejdning * Dispensation   De forskellige afhjælpningsformer er forklaret nedenfor. | Analyse | <Leverandør> |
| Ad 2b): Vurdering | Desuden analyseres afvigelsen med henblik på at vurdere om de pågældende forhold er systematiske og kan have ført til andre afvigelser.  Hvis der er tale om systematiske afvigelser, skal det sikres, at afvigelserne ikke gentages. Forebyggende handlinger skal da beskrives. | Vurdering | <Leverandør> |
| Ad 2c): Fremsendelse | Afvigerapporten skal udfyldes i bygherrens system til kommunikation af afvigelser. | Udfyldelse og fremsendelse af afvigerapport | <Leverandør> |
| Ad. 3: Bygherrens behandling | Bygherren foretager behandling af afvigelsen i afvigerapporten i bygherrens system til kommunikation af afvigelser. | Godkendelse eller afvisning | Bygherre |
| Ad. 4: Afhjælpning | Eventuel afhjælpning foretages iht. bygherrens svar på entreprenørens forslag til afhjælpning af afvigelsen, og kvaliteten dokumenteres i henhold til aftale med bygherren. | Evt. afhjælpning | <Leverandør> |
| Øvrig kommunikation vedrørende afvigelser | Berørte parter informeres i relevant omfang om afvigelser. | Information om afvigelse | <Leverandør>  Bygherre |
| Dokumentation | Afvigelser indføres i relevant omfang i fagmodeller, tegninger mv. således at afvigelsen også fremgår af ”som udført” dokumentationen. | Rettet  projektmateriale | <Leverandør> |

## Afhjælpningsformer

|  |  |
| --- | --- |
| **Metode** | **Beskrivelse** |
| Kassation | Ved kassation fjernes de pågældende produkter og arbejdet gøres om.  Kassation kræver ikke involvering af bygherren, med mindre, der er konsekvenser for økonomi og tid.  *Eksempel:*  *Leverance og indbygning af fejlbehæftet autoværn: De pågældende dele afmonteres og fjernes og nye dele, der opfylder kravene, monteres i stedet.* |
| Genbearbejdning | Genbearbejdning indebærer typisk, at man ved en genbearbejdning af allerede anvendte materialer opnår den ønskede kvalitet.  Genbearbejdning kræver normalt ikke projekterendes og bygherrens accept.  *Eksempel:*  *Komprimeringsprøver af bundsikring viser dårligere resultater end krævet. Ved gentagelse af komprimeringsarbejdet kan den krævede kvalitet opnås.* |
| Dispensation | Dispensation kan komme på tale, hvor kassation eller genbearbejdning ikke er mulig eller vil være meget omkostningskrævende. Dispensationer kan være forbundet med økonomiske eller ansvarsmæssige aftaler.  Dispensationer kræver, at relevante projekterende involveres.  Dispensationer kan sidestilles med ændringer og kræver bygherrens accept.  *Eksempel:*  *En analyse af borekerner fra belægningen viser, at krav ikke er overholdt. Konsekvenserne af en kassation vil indebære en markant forsinkelse af projektet. Entreprenøren kan anmode bygherren om dispensation, f.eks. mod en dekort eller en forlænget garantiperiode.* |

# Definitioner

|  |  |
| --- | --- |
| **Forkortelse/begreb/titel** | **Forklaring** |
| Afvigelse | Manglende opfyldelse af specificerede krav i udbudsmateriale, godkendt projektmateriale, aftaler indgået med bygherre eller 3. part mv. |
| Leverandør | I denne procedure skal der ved betegnelsen ”leverandør” forstås rådgiver eller entreprenør eller disses underleverandør. |

# Dokumenter

Denne procedure har sammenhæng med nedenstående dokumenter (markeret som grå).

**AAB/SAB Styring og samarbejde**

**Procedure**

**Styring af afvigelser**

# Dokumentstyring

Punktet Dokumentstyring og anden rød tekst slettes ved brug.

|  |  |  |  |  |  |  |
| --- | --- | --- | --- | --- | --- | --- |
| Godkendt af | Enhed/netværk | Emne i KLS | Næste revision | Adgang | Journal nr. | Forfatter |
| SOAN  24-04-2024 | DT-EOM | Særligt for anlæg – Kvalitet under anlæg | 31-12-2026 | Intern  Ekstern | 13-19167-6 | DHH |